Skupnost znamke CUPRA še naprej raste

**Wayne Griffiths, novi predsednik upravnega odbora znamke CUPRA**

* **Sedanji direktor bo odslej na najvišjem položaju pri znamki**
* **CUPRA povečuje krog sodelavcev, da bi dosegla promet v višini milijarde evrov**

**Martorell (Španija), 2. 3. 2020 –** Wayne Griffiths (Dukinfield, Združeno kraljestvo, 1966) je bil imenovan za predsednika upravnega odbora znamke CUPRA. Griffiths to novo funkcijo prevzema poleg svojega položaja SEAT-ovega izvršnega podpredsednika za področje prodaje in trženja ter izvršnega direktorja znamke CUPRA.

V upravnem odboru znamke CUPRA poleg njega sedijo še Carsten Isensee, vršilec dolžnosti predsednika družbe SEAT in SEAT-ov izvršni podpredsednik za področje financ in informacijskih tehnologij; Axel Andorff, SEAT-ov izvršni podpredsednik za raziskave in razvoj, ter Luis Comas, SEAT-ov podpredsednik za pravne zadeve in skladnost poslovanja.

Griffiths to novo funkcijo najvišjega izvršnega predstavnika znamke prevzema po nedavni otvoritvi novega sedeža uprave, ki so ga poimenovali CUPRA Garage, in napovedi produktne ofenzive, s katero želijo doseči promet v višini milijarde evrov, ko bo na voljo celotna modelska paleta.

**Uspešna kariera v koncernu Volkswagen**

Griffithsova kariera je tesno povezana s koncernom Volkswagen že vse od leta 1989, ko je začel delati v družbi Audi AG v Ingolstadtu. Potem je dve leti delal za SEAT (1991–1993) in se nato vrnil k nemški znamki, kjer je zasedal več višjih položajev v novem prodajnem oddelku na različnih trgih. Leta 2016 je bil imenovan za SEAT-ovega podpredsednika za področje prodaje in trženja, januarja 2019 pa je prevzel tudi funkcijo izvršnega direktorja znamke CUPRA.

**Skupnost znamke CUPRA še naprej raste**

Za to novo fazo znamke je Griffiths razširil vodstveno ekipo znamke CUPRA. Poleg Antonina Labateja, direktorja za strategijo, poslovni razvoj in poslovanje, in Jaimeja Puiga, direktorja za CUPRA Racing, se je ekipi pridružila Marta Almuni, nova tehnična direktorica znamke.

Poleg tega se bodo znamki CUPRA pridružili še Antonio Vidal Tost kot direktor prodaje, Carlos Galindo, direktor produktov, in Ignacio Prieto, direktor trženja. Khaled Soussi bo zdaj prevzel mesto direktorja za razvoj trgovske mreže in uporabniško izkušnjo. Ekipo zaokroža Xavier Serra, direktor tehničnega razvoja za CUPRA Racing.

Francesca Sangalli, direktorica za zasnovo in strategijo barv in oblazinjenja, bo pri projektih znamke sodelovala z ostalimi člani oblikovalske ekipe, ki jo vodi Alejandro Mesonero-Romanos.

Z otvoritvijo novega sedeža ima znamka CUPRA zdaj dovolj prostora za 200 strokovnih sodelavcev. Poleg tega, da so odprli CUPRA Garage, ekološko učinkovito zgradbo na 2.400 kvadratnih metrih z dizajnom, ki spominja na parkirišče dirkalnih avtomobilov ("boks"), znamka prenavlja svojo delavnico za dirkalne avtomobile, CUPRA Racing Factory, ki je služila kot prizorišče za premiero modela CUPRA Leon.

**CUPRA je posebna znamka, osnovana na osupljivem dizajnu in elektrificirani zmogljivosti, ki z novo interpretacijo športnosti znamko SEAT ponaša na višji nivo. Znamka CUPRA je v letu 2019, svojem drugem letu poslovanja, povečala prodajo za 71,8 %, kar pomeni skoraj 24.700 prodanih vozil, k čemur je največ prispevala odlična prodaja modela CUPRA Ateca. Z otvoritvijo svojega novega sedeža bo CUPRA leta 2020 začela izvajati produktno ofenzivo z lansiranjem modelov CUPRA Leon in CUPRA Formentor. CUPRA je sklenila partnerstvo z nogometnim klubom FC Barcelona in tako postala uradni avtomobilski in mobilnostni partner kluba. Poleg tega je zbrala elitno ekipo prvakov, v kateri sta tudi nemški vratar Marc ter Stegen in švedski voznik Mattias Ekström, ki bo na prvenstvu PURE ETCR skupaj s Jordijem Genéjem nastopil z modelom CUPRA e-Racer. Svet znamke CUPRA je živ in pripravljen, da osvoji srca navdušencev v skoraj 250 specializiranih salonih po vsem svetu.**

|  |  |  |
| --- | --- | --- |
| **Cristina Vall-Llosada**  Vodja korporativnega komuniciranja  M/ +34 646 295 296  cristina.vall-llosada@seat.es  http://seat-mediacenter.com |  | **Sergio Ripollés**  CUPRA Komuniciranje  M/ +34 683 121 236  sergio.ripolles@seat.es |